විදේශයකදී තමාගේ නායකත්වයෙන් ප්‍රථම වතාවට ටෙස්ට් තරගමාලාවක ජයග්‍රහණයක් අත්කර ගැනීමේ බලාපොරොත්තුවෙන් සිටින ඇන්ජලෝ මැතිව්ස් හා සිය සත්කාරක තරග බිම වන එක්සත් අරාබි එමීර් රාජ්‍යයේදී පළමු වතාවට ටෙස්ට් තරගමාලාවක පරාජයෙන් ගැළවීමේ උත්සාහයක යෙදී සිටින මිස්බා උල්-හක් මෙහෙයවන ශ්‍රී ලංකා හා පාකිස්තාන කණ්ඩායම් අතර 2013-14 ත්‍රිත්ව ටෙස්ට් ක්‍රිකට් තරගමාලාවේ තෙවැනි හා අවසාන තරගය එක්සත් අරාබි එමීර් රාජ්‍යයේ සාජා නුවර ක්‍රිකට් ක්‍රීඩාංගණයේදී අද ආරම්භ වෙයි.අළු පැහැති සාජා තණතීරුව තණකොළ නැතිව දිළිසෙයි.අද ඇරැඹෙන තරගයට දෙපිලම දඟ පන්දු යවන්නන් දෙදෙනෙකු බැගින් යොදා ගනු ඇතැයි අපේක්ෂා කෙරේ.